CELEX: 62010CA0511
Language: sk
Date: 2012-11-08 00:00:00
Title: Vec C-511/10: Rozsudok Súdneho dvora (prvá komora) z  8. novembra 2012 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Hildesheim/BLC Baumarkt GmbH & Co. KG (Šiesta smernica o DPH — Článok 17 ods. 5 tretí pododsek — Právo na odpočet dane zaplatenej na vstupe — Tovary a služby používané tak pri zdaniteľných plneniach, ako aj pri plneniach oslobodených od dane — Prenájom budovy na obchodné účely a na bývanie — Kritérium na výpočet odpočítateľnej pomernej časti DPH)

12.1.2013   
            
            
               SK
            
            
               Úradný vestník Európskej únie
            
            
               C 9/6
            
         Rozsudok Súdneho dvora (prvá komora) z 8. novembra 2012 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Hildesheim/BLC Baumarkt GmbH & Co. KG
   (Vec C-511/10) (1)
   
   (Šiesta smernica o DPH - Článok 17 ods. 5 tretí pododsek - Právo na odpočet dane zaplatenej na vstupe - Tovary a služby používané tak pri zdaniteľných plneniach, ako aj pri plneniach oslobodených od dane - Prenájom budovy na obchodné účely a na bývanie - Kritérium na výpočet odpočítateľnej pomernej časti DPH)
   2013/C 9/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Finanzamt Hildesheim
   
      Žalovaná: BLC Baumarkt GmbH & Co. KG
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 17 ods. 5 tretieho pododseku šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Právo na odpočet dane zaplatenej na vstupe — Tovary a služby použité jednak pre zdaniteľné plnenia a jednak pre plnenia oslobodené od dane — Prenájom budovy na komerčné účely a na účely bývania — Výpočet pomerného podielu odpočítania podľa obratu, ktorý pripadá na nájomcov obchodných priestorov — Vnútroštátna právna úprava, podľa ktorej sa pomerný podiel odpočítania vypočítava podľa plochy budovy pripadajúcej na týchto nájomcov
   
      Výrok rozsudku
   
   Článok 17 ods. 5 tretí pododsek šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia sa má vykladať v tom zmysle, že členským štátom umožňuje na účely výpočtu odpočítateľnej pomernej časti dane z pridanej hodnoty zaplatenej na vstupe pre určité plnenie, akým je stavba budovy na zmiešané použitie, namiesto rozdeľujúceho kľúča uvedeného v článku 19 ods. 1 tejto smernice, ktorý je založený na obrate, uprednostniť iný rozdeľujúci kľúč pod podmienkou, že zvolená metóda zaručí presnejšie určenie tejto odpočítateľnej pomernej časti.
   
      (1)  Ú. v. EÚ C 30, 29.1.2011.